钦定古今图书集成/明伦汇编/官常典/第498卷 > 孩里
## 钦定古今图书集成/明伦汇编/官常典/第498卷 > 孩里

按《辽史》本传：“孩里，字胡辇，回鹘人。其先在太祖时来
贡，愿留，因任用之。孩里，重熙间历近侍长。清宁九年，
讨重元之乱，有功，加金吾卫上将军，赐平乱功臣，累
迁殿前都点检，以宿卫严肃称。大康初，加守太子太
保。二年，加同中书门下平章事。三年，改同知南院宣
徽使事。会耶律乙辛出守中京，孩里入贺，及议复召”，
陈其不可。后乙辛再入枢府，出孩里为广利军节度
使。及皇太子被诬，孩里当连坐，有诏勿问。太安初，历
品达鲁、虢部节度使。寿隆五年，有疾，自言：“吾数已尽。”
却医药，卒，年七十七。孩里素信浮图，清宁初，从上猎，
堕马，愦而复苏，言始见二人，引至一城，宫室宏敞，有
衣绛袍人坐殿上，左右列侍，导孩里升阶，持牍者示
之曰：“本取《大腹骨》，欲误执汝牍”上书，官至使相，寿七
十七。须臾还，挤之大壑而寤。道宗闻之，命书其事，后
皆验。